經過好多次，但每一次都以為係普通茶記，所以無入去。灣仔D餐廳試到無得試，終於入場。首先講下個環境，地方乾淨企理，有細緻音樂。跟著等我評一下食物，食物賣相吸引係高質素既义燒炒蛋。餐牌上選擇不多，但主打炒蛋配搭。每日有個特別餐保持食客新鮮感。我仲見到有好多員工食餐廳D野食，證明有衛生保證。我建議試义燒拼蝦仁炒滑蛋，佢D义燒同甜豉油係自製既，所以味道比較獨特。佢仲有推一些懷舊野飲，推薦薑汁奶茶同愛爾蘭咖啡。